Priit Võigemast

Priit Võigemast (sündinud 18. aprillil 1980) on eesti näitleja ja lavastaja. 

Elukäik
Lapsepõlve veetis Võigemast Raplamaal Alu alevikus, kus tema vanemad praegugi elavad. Oma kooliteed alustas ta Alu Lasteaed-Algkoolis, kust hiljem suundus õppima Rapla Ühisgümnaasiumisse. Võigemast õppis aastatel 1989–1993 Rapla Muusikakoolis löökpille ja mängis kitarri. Ta osales aastatel 1995–1998 Rapla Laulustuudio muusikaõpetaja Thea Paluoja juhendamisel Vaiko Eplikuga bändis Segased. Duetis Eplikuga (ka ansambel Joyguns) võideti Saaremaal Eesti noorte solistide konkurss. Ta on teinud kaasa ka Vaiko Epliku ansamblis Claire's Birthday (hiljem Ruffus) ning on kuulunud ansamblisse Püffel.Priit Võigemast 40: kui hästi tunned Priidu kehastatud rolle? Postimees, 18. aprill 2020

Gümnaasiumi 12. klassis leidis Võigemast tee koolis tegutsenud näiteringi Ega Vist, mille juhendajaks oli Krista Olesk. Ta lõpetas 1998. aastal Rapla Ühisgümnaasiumi ja aastal 2002 Eesti Muusikaakadeemia Kõrgemas Lavakunstikooli (XX lend, juhendaja Elmo Nüganen). Ta on täiendanud end aastatel 2004–2005 laulu alal Zoja Hertzi juures.Priit Võigemast Eesti Teatriliit

Aastatel 2002–2007 töötas Võigemast Ugala teatris näitlejana, Ugalasse suundus ta koos kursusekaaslaste Ott Aardami, Karol Kuntseli, Kadri Lepa, Maria Soometsa ja Carita Vaikjärvega. Aastatel 2007–2015 oli ta Tallinna Linnateatri näitleja, hiljem on ta tegutsenud vabakutselise näitleja ja lavastajana.

Võigemasti rollid lavakunstikooli diplomilavastustes olid 2000. aastal "Buratinos" nimitegelane, 2001. aastal "Seitsmes vennas" Eero ja "Tabamata imes" advokaat Kurg. 2001. aastal tegi ta lavastajadebüüdi "Bastieni ja Bastienne'iga". Samas lavastuses mängis ta ise kammerteenrit.
pisi|Priit Võigemast filmis "Tõde ja õigus"
Looming
 Rollid teatris Ugala 
 2002 "Niskamäe kired" – Antti
 2003 "Ullike ootamatuste saarelt" – Ingel
 2003 "Minu pere ja muud loomad" – Gerald Durrell
 2003 "Kevade" – Lesta
 2003 "Koturnijad ehk Kui nalja ei saa, siis meie ei mängi" – Mees, Peremees, Põis
 2003 "Toomas Nipernaadi" – Toomas Nipernaadi
 2003 "Thijl Ulenspiegel" – kuningas Felipe, vaim
 2004 "80 päevaga ümber maailma" – salapolitseinik Fax
 2004 "Aarete saar" – Jim Hawkins
 2005 "Suvi" – Tõnisson
 2005 "Lõõmav pimedus" – Carlos
 2005 "Anna Karenina" – krahv Aleksei Kirillovitsh Vronski
 2006 "Saateviga" – Dönci
 2006 "Kolm klaasikest kirsiviina" – erinevad rollid
 2006 "Marilyn" – Joe DiMaggio
 2007 "Opera Comique" – Georges Bizet

Rollid muudes teatrites
 1999 "Hamlet" – Laertes (Linnateater)
 1999 "Kolmekrossiooper" – Filch (Linnateater)
 2000 "Burattino" – Burattino (Linnateater)
 2001 "Musketärid kakskümmend aastat hiljem" – Vikont de Bragelonne (Linnateater)
 2003 "Bent" – Rudy (Vanalinnastuudio)
 2004 "Grease" – Danny Zuko (Nukuteater)
 2004 "Latern" – Sass projektiteater
 2007 C. Gozzi "Ronk" – Smeraldina, Brighella, Ratsu
 2007 "Karin. Indrek. Tõde ja õigus. 4." – Melesk
 2015 "Evita" – Che (Vanemuine)
 2016 "Pangalaen" – Antoni (Draamateater)
 2020 "Lehman Brothers" – Mayer Lehman, Robert Lehman jt (Draamateater)
 2023 "Macbeth" – Nõid (Draamateater)
 2023 "Vend Antigone, ema Oidipus" – Oidipus (Draamateater)
 2024 "Kabaree" – konferansjee (Estonia)
 2024 "Kinky Boots ehk Kirglikud kontsad" – Charlie Price (Vanemuine) 

Filmirollid
 2002 – "Nimed marmortahvlil" – Henn Ahas
 2004 – "Täna öösel me ei maga" – Kristofer
 2012 – "Vasaku jala reede" – Lihunik
 2013 – "Elavad pildid" – Julius
 2013 – "Väikelinna detektiivid ja valge daami saladus" – Stig Velson
 2016 – "Luuraja ja luuletaja" – Madis
 2016 – "Teesklejad" – Juhan
 2018 – "Võta või jäta" – Advokaat
 2018 – "Eia jõulud Tondikakul" – Oskar
 2019 – "Tõde ja õigus" – Pearu
 2020 – "O2" – Feliks Kangur
 2022 – "Kalev" - Riho Soonik
 2024 – "Fränk"

 Telesarjarollid 
 2002–2005 – "Buratino tegutseb jälle" – Buratino
 2006–2012 – "Õnne 13" – Marko Reikvere
 2009–2012 – "Kelgukoerad" – Leo Pulk
 2010 – "Pilvede all" – Uurija Pulk
 2012 – "Nurjatud tüdrukud" – Pätt
 2015 – "Restart" – Marek
 2018 – "Pank" – Kalju Tamm
 2018–2021 – "Alo" – Viljo

Lavastajatöid
2004 Vladimir Presnjakov, Oleg Presnjakov "Terrorism" (Ugala teater)
2006 Igor Bauersima "norway.today" (Ugala teater)
2007 Ann Jellicoe "Nõks" (Tallinna Linnateater)
2009 "Hecuba pärast" (Tallinna Linnateater)
2010 "Homme näeme" (Tallinna Linnateater)
2025 "Väike kaval rebane" (Rahvusooper Estonia)
2026 Eesti Vabariigi 108. aastapäeva kontsertAastapäeva kontserdi lavastaja Priit Võigemast: Las laps varastab kogu etenduse, sellest pole midagi! Õhtuleht, 24. veebruar 2026

Tunnustus
2000 – Voldemar Panso nimeline auhind
2004 – Kristallkingakese auhind
2010 – Ants Lauteri nimeline auhind
2019 – Eesti Kultuurkapitali audiovisuaalse kunsti sihtkapitali aastapreemia, parima meesnäitleja preemia Pearu rolli eest filmis „Tõde ja õigus“
2019 – Eesti filmi- ja teleauhind – parim meesnäitleja telesarjas "Alo" (Viljo rolli eest)
2020 – Selge Kõneleja auhindSelged kõnelejad 2021 Eesti Vaegkuuljate Liit, 11. jaanuar 2022
2021 – Eesti Teatriliidu meespeaosatäitja auhind (Mayer Lehman, Robert Lehman jt lavastuses "Lehman Brothers" ning Porfiri Petrovitš lavastuses "Kuritöö ja karistus", mõlemad Eesti Draamateatris) 
2025 – Valgetähe IV klassi teenetemärk

Teatrisisesed auhinnad
2003 – Ugala teatri Kuldõun publikupreemia Gerry rolli eest lavastuses "Minu pere ja muud loomad"
2004 – Ugala teatri Kuldõun Toomas Nipernaadi rolli eest lavastuses "Toomas Nipernaadi"
2005 – Ugala teatri Kuldõun Jim Hawkinsi rolli eest lavastuses "Aarete saar" ja "Terrorismi" lavastajatöö eest
2023 – Meespeaosa Suur Ants (Nõid lavastuses "Macbeth" ning Oidipus lavastuses "Vend Antigone, ema Oidipus").

Isiklikku
Priit Võigemasti isa on poliitik Jüri Võigemast (Eesti Keskerakond, kuulunud IX Riigikogu koosseisu).

Priit Võigemast oli aastatel 2005–2016 abielus kursuseõe ja Tallinna Linnateatri näitleja Evelin Võigemastiga. Neil on 2007. aastal sündinud tütar Loviise"Kes? Mis? Kus?" 2008, lk. 450, 451 ja 2009. aastal sündinud poeg Lennart.Armastatud näitlejatepaar Priit ja Evelin Võigemast lahutavad 11 aastat kestnud abielu 

Juunis 2024 abiellus ta Laura KallegaPriit Võigemast ja Laura Kalle sõudsid abieluranda ... Kroonika, 24.06.2024., neil on 2022. aastal sündinud tütar ja 2025. aastal sündinud poeg.Priit ja Laura Võigemast said teise lapse. Elu24. 1. aprill 2025

 Viited 

 Välislingid 

Rujaline Priit Võigemast, Eesti Ekspress 
 Priit Võigemast saates "Kukul külas", 7. september 2008, 
 DELTA. Stuudios on näitleja Priit Võigemast ERR: Arhiiv. 17. veebruar 2020 
 Elis Vaiksaar. Priit Võigemast 40: kui hästi tunned Priidu kehastatud rolle? Postimees. Naine. 18. aprill 2020
 "Pealtnägija" | Priit Võigemast enda karjäärist: olen tõesti vist õnneseen ERR. Eeter. 23.09.2020
 Ühe pere muusika: 3 | Priit ja Laura Võigemast ERR. Arhiiv. 20. september 2025 

Kategooria:Eesti näitlejad
Kategooria:Eesti filminäitlejad
Kategooria:Eesti teatrilavastajad
Kategooria:Eesti Muusika- ja Teatriakadeemia vilistlased
Kategooria:Valgetähe IV klassi teenetemärgi kavalerid
Kategooria:Sündinud 1980
Kategooria:Ugala näitlejad
Kategooria:Tallinna Linnateatri näitlejad